สวัสดีค่ะพอดีว่ามีอาการคัน บริเวณทวารหนักตอนกลางคืนเหมือนมีอะไรมาไซอยู่ ไปร้านขายยาเภสัชให้ยาถ่ายพยาธิยี่ห้อ zenite(400gm)มาทานวันละ1เม็ด 3 วันติดกัน หลังจากทานเม็ดแรกประมาณ 2 ชั่วโมงมี อาการคันเยอะกว่าเดิมถ่ายออกมามี พยาธิติดออกมาด้วยเป็นตัวสีขาวเล็กๆคาดว่าน่าจะเป็นพยาธิเส้นด้าย หลังจากวันที่ถ่ายมีพยาธิติดออกมาก็คันเยอะขึ้นกว่าเดิมทุกวันแต่ไม่มีตัวพยาธิออกมากับอุจจาระแล้วค่ะ ตอนนี้ทานยาไปครบสามวันแล้วยังรู้สึกว่าคันเหมือรมีพยาธิไซอยู่เหมือนเดิมค่ะ อยากทราบว่าหลังจากทานยาครบแล้วประมาณกี่วันพยาธิถึงหายคะ ขอบค่ะ
สวัสดีค่ะงานอาการคันรอบๆบริเวณทวารหนักตอนกลางคืนนั้น ควรไปพบแพทย์เพื่อตรวจประเมินอาการ ส่งตรวจอุจจาระดูว่ามีพยาธิจริงหรือไม่ก่อนให้การรักษาโดยอาการคันรอบๆทวารหนัก อาจมีสาเหตุที่พบได้บ่อยกว่าการติดเชื้อพยาธิเส้นด้ายเช่น ทวารหนักอับชื้น เช็ดบริเวณทวารหนักไม่แห้งก่อนสวมกางเกงใน/กางเกง หรืออาจจะเพราะมีน้ำหนักตัวมาก อ้วนมากจนเกิดความอับชื้นตลอดเวลา เป็นโรคผิวหนัง ภูมิแพ้ เชื้อรา ติดเชื้อไวรัส เป็นหูด ฝี หรือมีแผล เช็ดก้นไม่สะอาดหลังถ่ายอุจจาระแนะนำพบแพทย์เพื่อตรวจเพิ่มเติมก่อน ถ้าเป็นการติดเชื้อพยาธิจริง การติดเชื้อพยาธิชนิดที่ทำให้คันก้นนั้นรักษาได้โดยใช้ยากินเพียง 1-3 วันและอาจกินซ้ำได้ที่ 2 สัปดาห์ หลังกินยาภายในไม่กี่วัน อาการควรจะดีขึ้นชัดเจนค่ะการดูแลตัวเองเบื้องต้น ไม่ไปเกาบริเวณที่คัน เนื่องจากอาจทำให้เกิดการติดเชื้อและลุกลามของโรค รับประทานยาแก้คันได้ รักษาความสะอาดบริเวณทวารหนักหลังการขับถ่ายทุกครั้ง